CELEX: 32009R1027
Language: bg
Date: 2009-10-29 00:00:00
Title: Регламент (ЕО) № 1027/2009 на Комисията от 29 октомври 2009 година за одобрение на минимални промени в спецификацията на наименование, вписано в Регистъра на защитените наименования за произход и на защитените географски указания — Morbier (ЗНП)

30.10.2009   
            
            
               BG
            
            
               Официален вестник на Европейския съюз
            
            
               L 283/34
            
         
      РЕГЛАМЕНТ (ЕО) № 1027/2009 НА КОМИСИЯТА
   
   от 29 октомври 2009 година
   за одобрение на минимални промени в спецификацията на наименование, вписано в Регистъра на защитените наименования за произход и на защитените географски указания — Morbier (ЗНП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. (1), и по-специално член 9, параграф 2, второ изречение от него,
   като има предвид, че:
   
               (1)
            
            
               В съответствие с член 9, параграф 1, първа алинея от Регламент (ЕО) № 510/2006 и по силата на член 17, параграф 2 от същия регламент, Комисията разгледа отправената от Франция заявка за одобрение на изменение в елементи от спецификацията на защитеното наименование за произход „Morbier“, регистрирано с Регламент (ЕО) № 2400/96 на Комисията (2), изменен с Регламент (ЕО) № 1241/2002 (3).
            
         
               (2)
            
            
               Заявката има за цел изменение на спецификацията чрез уточняване на условията на използване на различни видове обработка и добавки в млякото и при производството на „Morbier“. Тези практики осигуряват поддържането на съществените характеристики на наименованието.
            
         
               (3)
            
            
               Комисията разгледа въпросната промяна и стигна до заключението, че тя е обоснована. Тъй като промяната е минимална по смисъла на член 9 от Регламент (ЕО) № 510/2006, Комисията може да я одобри, без да прилага процедурата, описана в членове 5, 6 и 7 от същия регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Morbier“ се изменя в съответствие с приложение I към настоящия регламент.
   Член 2
   Консолидирано резюме на основните елементи на спецификацията е включено в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 октомври 2009 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12.
   
      (2)  ОВ L 327, 18.12.1996 г., стр. 11.
   
      (3)  ОВ L 181, 11.7.2002 г., стр. 4.
   
      ПРИЛОЖЕНИЕ I
      Одобряват се следните промени в спецификацията на защитеното наименование за произход „Morbier“:
      
         „Метод на производство“
      
      Точка 5 от спецификацията относно описанието на метода на производство на продукта се изменя, както следва:
      
                  —
               
               
                  в параграф 2
                  
                              вместо
                           
                           
                              :
                           
                           
                              
                                 „Всяко отнемане или добавяне към млякото се забранява с изключение на частично обезмасляване, подсирване, добавяне на млечни ферменти или ограничен брой разрешени спомагателни вещества.“
                              
                           
                        
                              да се чете
                           
                           
                              :
                           
                           
                              
                                 „Всяко отнемане или добавяне към млякото и в процеса на производство се забранява с изключение на частично обезмасляване, подсирване, добавяне на млечни ферменти, сол и вода за измиване на сиренината.“,
                              
                           
                        
            
                  —
               
               
                  добавяне на следния текст:
                  
                     „(…) Подсирването на млякото се извършва единствено със сирище.
                     (…) Забранява се концентрирането на млякото чрез частично отстраняване на водната съставка преди подсирването.
                     (…) Разрешава се между впрочем частично отстраняване на лактозата чрез измиване на сиренината с вода.
                     (…) Забранява се млечните суровини, продуктите по време на производството, сиренината или прясното сирене да се съхраняват при минусови температури.
                     Забранява се съхраняването на прясното сирене и сиренето в процес на зреене в модифицирана атмосфера.“
                  
               
            
   
      ПРИЛОЖЕНИЕ II
      
         РЕЗЮМЕ
      
      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
      
         „MORBIER“
      
      ЕО №: FR-PDO-0105-0179/29.3.2006 г.
      
         ЗНП (X) ЗГУ ( )
      
      Настоящото резюме представя с информационна цел основните елементи на спецификацията на продукта.
      1.   Отговорен отдел в държавата-членка
      
      
                  Наименование:
               
               
                  Institut national de l’origine et de la qualité
               
            
                  Адрес:
               
               
                  51 rue d’Anjou, 75008 Paris, FRANCE
               
            
                  Тел.
               
               
                  +33 153898000
               
            
                  Факс
               
               
                  +33 153898060
               
            
                  Електронна поща:
               
               
                  info@inao.gouv.fr
               
            2.   Група
      
      
                  Наименование:
               
               
                  Syndicat interprofessionnel de défense du Morbier
               
            
                  Адрес:
               
               
                  Valparc, Espace Valentin, 25048 Besançon Cedex, FRANCE
               
            
                  Тел.
               
               
                  +33 381532230
               
            
                  Факс
               
               
                  +33 381535931
               
            
                  Електронна поща:
               
               
                  syndicatdumorbier@wanadoo.fr
               
            
                  Състав:
               
               
                  производители/преработватели (Х) други ( )
               
            3.   Вид продукт
      
      
                  Клас 1.3.
               
               
                  Сирена
               
            4.   Спецификация
      
      (резюме на изискванията по член 4, параграф 2 от Регламент (ЕО) № 510/2006)
      4.1.   Наименование
      
      „Morbier“
      4.2.   Описание
      
      „Morbier“ е сирене от сурово краве мляко, което е пресовано и не е преминало през топлина обработка, с цилиндрична форма, с плоски лицеви страни и леко изпъкнали основи. Коричката му е естествена, гладка и еднородна, с цвят от светлосиво до оранжево-бежово. Вътрешността му е с цвят от слонова кост до бледожълт, като е възможно да има леки шупли. Тя е мека, мазна и топяща се в устата, фина, със сметанов привкус. Основната му характеристика е наличието на черна хоризонтална ивица, преминаваща през центъра. Тежи между 5 и 8 kg, диаметърът му е между 30 и 40 cm, а височината — от 5 до 8 cm. Маслеността в сухото вещество е минимум 45 %, а влажността в обезмасленото сирене (H.F.D.) — максимум 67 %.
      4.3.   Географски район
      
      Производството на млякото и на сиренето, както и зреенето на сиренето се извършват в географския район, включващ всички общини от департаментите Doubs и Jura (с изключение на кантона Chemin), както и 16 общини от департамент Ain (Apremont, Bellegarde-sur-Valserine за частта, съответстваща на бившата община Coupy, Belleydoux, Champfromier, Charix, Chézery-Forens, Confort, Echallon, Giron, Lancrans, Leaz, Lelex, Mijoux, Plagne, Montanges и Saint-Germain-de-Joux) и 13 общини от департамент Saône-et-Loire (общини Beaurepaire-en-Bresse, Beauvernois, Bellevesvre, Champagnat, Cuiseaux, Flacey-en-Bresse, Fretterans, Joudes, Mouthier-en-Bresse, Sagy, Saillenard, Savigny-en-Revermont и Torpes).
      4.4.   Доказателство за произход
      
      Основната храна за млекодайното стадо трябва да произхожда от естествените пасища на очертания географски район. Само млякото, което съответства на спецификацията, може да бъде използвано в преработвателния цех. Всеки млекопроизводител, всеки преработвателен цех и всеки цех, в който се осъществява зреенето, попълва „декларация за правоспособност“, която се регистрира от службите на INAO (Institut National de l’origine et de la qualité — Национален институт по въпросите на произхода и качеството). Всеки производител е длъжен да държи на разположение на INAO регистри на производителите от веригата, с които работи, както и всякакви документи, необходими за контрола на произхода, качеството и условията, при които се произвеждат млякото и сирената. Плочка от казеин с жълт цвят осигурява идентифицирането на сиренето. Тя се поставя при производството върху долната част на всяка пита. Посочени са денят и месецът на производство. Върху етикета на питите ясно се обозначават идентификационните координати (наименование или седалище, както и адрес) на цеха, в който се осъществява зреенето на сиренето. Всяко предприятие и съответно всеки цех са длъжни всеки месец да изпращат коректно попълнен изисквания от организацията Syndicat Interprofessionnel de Défense du Morbier фиш със статистическа информация във връзка с производството и предлагането на пазара на сирене „Morbier“ ЗНП.
      В рамките на контрола на характеристиките на продукта с наименование за произход се прави аналитична и органолептична проба, с която се цели удостоверяване на качеството и типичността на продуктите, предоставени за такава проба.
      4.5.   Метод на производство
      
      Производството на млякото, преработването му в сирене и неговото зреене трябва да се извършват в географския район.
      Млякото за производството на сиренето „Morbier“ е единствено от крави от породата Montbéliarde или Simmental française. Стадото се отглежда според местните практики. В рамките на стопанството действително използваната пасищна площ трябва да бъде най-малко равна на един хектар за всяка млекодайна крава. Основната храна на млекодайните крави се състои от фуражи от пасища, разположени в географския район. Целогодишно в храната на млекодайните крави не се включват силажни продукти или други ферментирали храни, между които фуражи, съхранявани под формата на обвити бали. Сиренето „Morbier“ се произвежда изключително от краве мляко, използвано в сурово състояние. Всяко отнемане или добавяне към млякото се забранява с изключение на частично обезмасляване, подсирване, добавяне на млечни ферменти или сол (натриев хлорид). Млякото се подсирва след като е било затоплено до максимална температура 40 °C. Сиренината се нарязва на парченца с дължина на страната около един сантиметър. За измиването ѝ може да бъде добавена вода. След отцеждане леко се притиска за получаването на пити. Всяка от тях се реже на две части. Черната хоризонтална ивица в центъра се получава изключително чрез нанасяне на тънък слой растителен въглен (carbo médicinalis vegetalis) върху една от страните на половината пита преди пресоването. Сиренето зрее в продължение най-малко на 45 дни, считано от деня на производството му, при температура между 7 и 15 °C. Коричката се получава изключително чрез търкане със солена вода, към която могат да бъдат добавени млечни ферменти. Забранява се използването на оцветители.
      4.6.   Връзка
      
      Сиренето „Morbier“ дължи наименованието си на община Morbier, разположена в департамент Jura в регион Franche-Comté на петнадесетина километра от френско-швейцарската граница. Производството му е засвидетелствано още през 18 век, като по това време то се извършва основно в днешния департамент Jura. Първоначално произвеждано основно в стопанствата, по-късно сиренето „Morbier“ се произвежда в кооперативни мандри в масива на планината Юра. Още през 1942 г. в един декрет се споменава, че „Morbier“ се произвежда в департаментите Jura и Doubs.
      Сиренето „Morbier“ се произвежда във високопланинските пасища на юрския масив, където естественото растително разнообразие на пасищата позволява производство на мляко и сирене с подчертана специфичност. Условията за производство се определят по такъв начин, че да запазят характерните черти на областта и да позволят отразяването им в продукта.
      4.7.   Инспекционен орган
      
      
                  Наименование:
               
               
                  Institut national de l’origine et de la qualité (INAO)
               
            
                  Адрес:
               
               
                  51 rue d’Anjou, 75008 Paris, FRANCE
               
            
                  Тел.
               
               
                  +33 153898000
               
            
                  Факс
               
               
                  +33 153898060
               
            
                  Електронна поща:
               
               
                  info@inao.gouv.fr
               
            Горепосоченият инспекционен орган INAO е държавна административна структура с юридическа правосубектност, подчинен на Министерство на земеделието.
      Контролът на условията, при които се произвеждат продуктите, обозначавани с наименование за произход, се извършва под отговорността на INAO.
      
                  Наименование:
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Адрес:
               
               
                  59 boulevard Vincent Auriol, 75703 Paris Cedex 13, FRANCE
               
            
                  Тел.
               
               
                  +33 144871717
               
            
                  Факс
               
               
                  +33 144973037
               
            DGCCRF е отдел на Министерството на икономиката, финансите и промишлеността.
      4.8.   Етикетиране
      
      Етикетирането на всички пити сирене, които се ползват от контролираното наименование за произход „Morbier“, включва името на контролираното наименование за произход, изписано с букви, чийто размер е най-малко равен на най-големия размер, използван върху етикета, и текста „Appellation d’Origine Contrôlée“. Името и адресът на производителя стоят задължително върху етикета на сиренето.